zoe verre die te berthem en daer omtrent gelegen waen Op dat
sin dan gecosen hebben metten zijnen mocht doen zijn proffict
alligende diverse reden bijder welcker hij groete schade en
achterdeel lede dat hem de vors termijnacie niet onderhoud
en wordde versuekende den vors hen robberde totten voldoen
van dier bedwongen te worden oft dat hij jacope hoze die
hier af des vors hen robbeerts borgewas dair voir in
hachten mocht crigen tot volschiet zoude wezen Op
dwelc de vors her robbert hem te vele stonden verantweerden
alligeerde alderhande reden bijden welcken hij meynde dat
hij nu als de vors tmijnacie viii oft ix hair out wae die
vors deylinge oft settinghe niet sculdich en wae te doen
ende onder dande dat hij vander eender helicht miet
en wae dan een tochtenere oic hadde de vors jan zijn
brueder zijn gedeelte d vors goede en zeder der vors
tmijnacien aen hem verbonden beide voir den raide m
gened hen tstogen en oic mits eend uutspraken tussche
he geschiet en dat de vors jan de vors goede hem te
berthem voir hee en hof hadde verpant en geypotekeert
differorende de vors deylinghe te maken mits den voirs
reden en oic om dat hij seide dat derfbrieve der voirscr
goede alhier stonden onder de stat en dat hij die legne
en visentacie van dien behoefde te hebben eer hij de voirs
deylinghe zoude connen gemaken meynen also datmen
hem noch zijnen borghe boven dessen niet pramen en
zoude mogen Hier op zijn de vors brieve gevisenteert
geweest en vele sprake en vergadringe gehouden En
en uutsten ia de vors her robbeert en heeft geconsentert
en gepnteert den vors zijnen brued voirder stat raide
met eend cedullen die van worde te worde innehielt
des hier navolghe Item her robbeert lonijs priester
gheest over en pnteert janne lonijs zijnen brued ter
stont te laten volgen alle de omberuerlike chijse en eygen
goede die den selven hen robbeerde bleven en verstorve
zijn te berthem gelegen dair inne de selve h robbert
te